Visita guiada a la subhasta del peix a la llotja\nDia i hora: cada divendres a partir de les 16.30h\nLloc: Llotja de Palamós\nCada divendres, a partir de les 16.30h i cada mitja hora, podeu fer una visita guiada a la subhasta del peix a la llotja de Palamós.\nA través d'un gran mirador sobre la llotja, d'uns audiovisuals, d'uns plafons expositius i l'acompanyament en tot moment d'un guia, s'explica en directe el funcionament de la subhasta i l'origen de les espècies que s'hi veuen, les embarcacions que les capturen, els caladors on treballen els pescadors i com s'organitzen entorn de la confraria.\nPreu: 1,5 euros. Cal comprar anticipadament les entrades al portal tickets.museudelapesca.org Organitza: Museu de la Pesca\nShowcooking a l'Espai del Peix\nDia i hora: cada divendres i dissabte de 20:00h a 22:00h\nLloc: Espai del Peix\nOrganitza: Espai del Peix - Museu de la Pesca\nCada divendres i dissabte hi ha Showcooking a l'Espai del Peix.\nEl show cooking és una activitat de demostració i degustació en directe de cuina marinera tradicional, la dels nostres pescadors, elaborada amb peix de la llotja de Palamós. A partir de l'explicació en directe, les propostes gastronòmiques de cada sessió remarquen el potencial de diferents productes pesquers de la llotja, especialment d'aquells menys cotitzats o coneguts.\nLes sessions van acompanyades de les degustacions dels plats preparats.\nShowcooking de cuina marinera, divendres i dissabte de de 20:00h a 22:00h . El preu és de 20 euros per la sessió de divendres i de 25 euros per la de dissabte. Places limitades. Cal reserva prèvia al web https://tickets.museudelapesca.org.\nMés informació al Museu de la Pesca. Telèfon 972 600 424.\nMarxa nòrdica Oncolliga\nDia i hora: cada dimarts de les 16:00h a les 17:30h\nLloc: sortida aparcament de La Fosca\nOrganitza: Associació Oncolliga Palamós\nCada dimarts, sortida de marxa nòrdica organitzada per Oncolliga.\nDe 16:00h a 17:30h, sortida de l'aparcament de La Fosca, darrere el Restaurant Can Pujol. L'organització ha previst oferir bastons a les persones que hi vagin sense.\nCada dimarts, marxa nòrdica per a persones afectades de càncer de mama, amb la supervisió d'un fisioterapeuta. Activitat gratuïta\nOrganitza: Associació Oncolliga Palamós.\nCutty Stark Kite Spain Series 2022\nDia i hora: divendres 20 a diumenge 22 de maig\nLloc: badia Palamós\nOrganitza: Fórmula Kite Spain amb la col·laboració del Departament d'Esports de l'Ajuntament de Palamós.\nPer aquest cap de setmana teniu espectacle assegurat a la badia de Palamós.\nEl Club Nàutic Costa Brava Vela Palamós acull la tercera parada de la Cutty Stark Kite Spain Series 2022.\nDe divendres a diumenge, a les aigües de Palamós.\n"3a Mostra del disc antic"\nDia i hora: dissabte 21 de maig de les 10:00h a les 20:30h\nLloc: carrer de Cervantes i Arbreda\nOrganitza: Associació Municipal i Social Club de Fans 60s 70s 80s\nPer dissabte, l'Associació cultural musical Club de Fans 60s 70s 80s organitza la "3a Mostra del disc antic".\nA partir de les 10:00h i fins a les 20:30h, al carrer de Cervantes es convertirà en una parada d'exposició del disc antic, una oportunitat pels nostàlgics del vinil per poder trobar aquell disc perdut.\n"La 3a Mostra del disc antic" presenta tot un programa d'activitats, actuacions de dj's, un vermut popular, una botifarrada. A partir de les 13:00h, a l'Arbreda, concert del grup Dex's Band i de les 15:00h a les 19:00h, també a l'Arbreda, música amb discjokeys .\nDissabte, "3a Mostra del disc antic" a partir de les 10:00h i al llarg de tot el dia, al carrer de Cervantes i a l'Arbreda.\nDia i hora: dissabte 21 de maig a les 17.00h\nVisita guiada al Museu de la Pesca, dissabte a les 17.00h.\nUna visita guiada gratuïta a l'exposició permanent del Museu. A través d'un pròleg audiovisual i de 5 àmbits, la visita descobreix diferents aspectes, alguns desconeguts per la majoria, de l'activitat pesquera a casa nostra. Una reflexió sobre l'evolució d'aquest món al llarg de la història.\nLa visita comença a les 17:00h, es gratuïta i cal una reserva prèvia a través del servei de venda de tickets del web del Museu de la Pesca. Organitza: Museu de la Pesca\nConcert 10 anys d'Escàlem Coral amb la coral Bell Ressó i Escàlem\nDia i hora: diumenge 22 de maig a les 19:00h\nOrganitza: Escàlem Coral\nDiumenge, a les 19:00h, a La Gorga, concert de cant coral amb les corals Bell Ressó de Cassà de la Selva i Escàlem Coral.\nUn concert de celebració dels 10 anys de la coral palamosina Escàlem.\nBiblioteca Sostenible. Conferència "Els beneficis de l'aigua de mar" a càrrec de Carme Jaume\nDia i hora: dimecres 25 de maig a les 18:30h\nOrganitza: Biblioteca Lluís Barceló i Bou\nPer dimecres tenim una nova proposta del programa Biblioteca Sostenible.\nDimecres a les 18:30h, a la Biblioteca, conferència sobre "Els beneficis de l'aigua de mar" a càrrec de Carme Jaume, terapeuta en Teràpies Naturals Integratives.\nUna xerrada al voltant dels beneficis que ens pot aportar l'aigua de mar en l'àmbit de la salut i vitalitat. Una orientació sobre com podem fer-la servir en el dia a dia per promoure la salut i enriquir, per exemple, la nostra cuina.\nDimecres a la Biblioteca, xerrada sobre "Els beneficis de l'aigua de mar", dins el programa de Biblioteca Sostenible.\nLes places són limitades i es demana fer una inscripció prèvia a la mateixa Biblioteca.\nOrganitza: Biblioteca Lluís Barceló i Bou.\n30a Mostra de Teatre Juvenil de Palamós. "Aquest cel és un infern" - Grup de Teatre del Punt Jove\nDia i hora: dimecres 25 de maig a les 20:00h\nOrganitza: Gespa Teatre i l'Àrea de Cultura de l'Ajuntament de Palamós\nDimecres comença la 30a Mostra de Teatre Juvenil de Palamós.\nCinc obres i 85 participants d'entre 12 i 17 anys conformen el programa d'aquesta edició. Dimecres a les 20:00h, el Grup de Teatre del Punt Jove, sota la direcció d'Àlex Brull, són els encarregats d'obrir la Mostra amb el text de l'obra "Aquest cel és un infern".\nDimecres 25/05. 20 h. Aquest cel és un infern. Grup de Teatre del Punt Jove. Direcció: Àlex Brull.\nDijous 2/06. 20 h. Mare meva!. 3r. ESO Escola Vedruna. Direcció: Glòria Pruneda.\nDivendres 3/06. 20 h. La gàbia dels desitjos. 2n. ESO Escola Vedruna. Direcció: Elisabet Fernández.\nDissabte 4/06. 17 h. Vedruna's Show. 4t. ESO Escola Vedruna. Direcció: Glòria Pruneda.\nDissabte 4/06. 19.30 h. La pista. 1r. ESO Escola Vedruna. Direcció: Elisabet Fernández.\nPresentació del llibre "Bèsties de companyia" de Damià Bardera\nDia i hora: dijous 26 de maig a les 19:00h\nDijous a les 19:00h, a la Biblioteca, presentació del llibre "Bèsties de companyia" de Damià Bardera. La presentació comptarà també amb les intervencions de l'escriptor Miquel Martín i de Ramón Planas, professor de l'Institut de Palamós.\n"Bèsties de companyia" és un llibre carregat d'humor lúcid, incisiu i fins i tot corrosiu, ple d'animals que desfilen per les cinquanta faules que retraten les misèries, les contradiccions i els sense sentits de l'educació actual, la feina i la família. Un retaule hilarant, tendre i àcid del desgavell que ens envolta.\nL'autor, Damià Bardera és escriptor i assagista, doctor en Filosofia per la Universitat de Girona.\nDijous a les 19:00h, presentació del llibre "Bèsties de companyia" de Damià Bardera, a la Biblioteca.\nCicle Gaudí de Cinema Català. "Libertad" de Clara Roquet\nDia i hora: dijous 26 de maig a les 20:00h\nOrganitza: Àrea de Cultura de l'Ajuntament de Palamós\nDijous, nova sessió del Cicle Gaudí de Cinema Català.\nDijous a les 20:00h a La Gorga, projecció de la pel·lícula "Libertad" amb guió i direcció de Clara Roquet.\nLa relació d'una amistat intensa entre dues joves, la Nora de 14 anys i la Libertad de 15.\nEn un entorn de vacances a la Costa Brava i en una bombolla familiar de la qual la Libertad farà sortir a la Nora per ensenyar-li un món nou, i on la Nora se sentirà més lliure que mai.\nEls principals papers estan interpretats per les actrius Maria Morera , Nora Navas , Carol Hurtado , Clara Nicolle Garcia.\nDijous, "Lilbertat" de Clara Roquet, a La Gorga.\nEl preu de l'entrada és de 4,5 euros, de 3 la reduïda. Les entrades es poden agafar a través del web lagorga.cat.\nJornada "Els reptes de la pesca sostenible i adaptada al canvi climàtic", dins el programa Pesca i Ciència 2022\nDia i hora: divendres 27 de maig a les 18:30h\nPer divendres, el Museu de la Pesca programa una Jornada sobre "Els reptes de la pesca sostenible i adaptada al canvi climàtic", dins el programa Pesca i Ciència 2022.\nEls investigadors titulars de l'Institut de Ciències del Mar – CSIC, Fran Ramírez i Marta Coll explicaran el reptes i mecanismes que proposa la ciència marina per avançar cap a la gestió sostenible de la pesca, tenint en compte especialment els efectes del canvi climàtic. L'acte és gratuït, i té un aforament limitat.\nDivendres a les 18:00h, al Museu de la Pesca, jornada de divulgació científica : "Els reptes de la pesca sostenible i adaptada al canvi climàtic".\nMarxa solidària Zakarias\nDia i hora: dissabte 28 de maig, sortida a les 10:00h\nLloc: sortida zona estenedor de xarxes -moll\nOrganitza: Escola Vedruna\nI dissabte, tenim una Marxa solidària, la Marxa Zakarias, organitzada per l'Escola Vedruna. Amb un recorregut de 8 km, la marxa surt de la zona de l'Estenedor de xarxes, al costat del moll de Palamós. La marxa es pot fer corrents o caminant.\nLa sortida es donarà a les 10:00h, els dorsals s'entregaran entre les 08:00h i les 09:45h.\nTeniu més informació al Facebook de l'Escola Vedruna.\nOrganitza: Escola Vedruna Palamós\nDansa. "Les memòries de Memo" a càrrec del Colectivo Tac-Tiq\nDia i hora: dissabte 28 de maig a les 20:00h\nLloc: Sala petita La Gorga\nOrganitza: Colectivo Tac-Tiq i l'Àrea de Cultura de l'Ajuntament de Palamós\nPer dissabte, a les 20:00h, un espectacle de dansa.\n"Les memòries de Memo" a càrrec del Colectivo Tac-Tiq. Un espectacle interactiu de dansa i poesia per a tots els públics i que es fa a la Sala Petita de La Gorga.\nL'obra convida al públic a entrar en un imaginari poètic, per tal de reconstruir i rehabilitar el teixit de Memo, un ningú, un oblidat.\nUna peça per descobrir i viure en família.\nL'espectacle és gratuït, però amb aforament limitat a la capacitat de la sala petita de La Gorga, per això es recomana agafar entrada a través del web lagorga.cat.\nBall Popular amb el Grup Ciclón\nDia i hora: dissabte 28 de maig a les 20:30h\nLloc: Espai polivalent Galeries Carme\nOrganitza: Associació Municipal i Social Club de Fans 60s 70s 80s.\nBall Popular amb el Grup Ciclón. Dissabte a les 20:30h, a les Galeries Carme, el Club de Fans 60s 70s 80s ha organitzat un ball popular obert a tothom. El preu de les entrades és d'11 euros pels associats i de 13 pels qui no ho són. Les entrades es poden comprar, dimarts, dimecres i dijous de les 10:00h a les 12:00h a les Galeries Carme. Organitza: Associació Municipal i Social Club de Fans 60s 70s 80s.\nMaster Class de natació en aigües obertes a benefici de la lluita contra el càncer de mama\nDia i hora: diumenge 29 de maig a partir de les 09:30h\nOrganitza: Fundació Oncolliga Girona i Els Peixets del Golfet\nPer diumenge, una proposta solidària, pels amants de la natació en aigües obertes.\nDiumenge , de les 09:30h a les 14:00h, a la platja de La Fosca, es fa una Master Class amb pràctiques de natació en aigües obertes a benefici de la lluita contra el càncer de mama.\nDe la mà de personal especialitzat, la master class ofereix un programa que comença a les 09:30h amb les inscripcions i la presentació de les entitats organitzadores i tot seguit les classes teòriques i pràctiques, aprenent tècniques com el Qiyong, per escalfar el cos a partir de la respiració de foc i la iniciació a la meditació nedant.\nLa segona part teòrica de la mà del coach de Radikal Swim, Gerard Alemany, que us ensenyarà la preparació general de la tècnica, el fred, la respiració, la capacitat física i l'enfocament mental.\nA les 12:00h es farà la part de pràctica a mar.\nDiumenge, Master Class amb pràctiques de natació en aigües obertes a la platja de La Fosca.\nOrganitza: Els Peixets del Golfet i la Fundació Oncolliga Girona\nVisita guiada gratuïta al castell de Sant Esteve de Mar\nDia i hora: diumenge 29 de maig a les 12:00h\nLloc: castell de Sant Esteve\nPer diumenge a les 12:00h, , el Museu de la Pesca organitza una nova visita guiada gratuïta al Castell de Sant Esteve de Mar.\nActivitat gratuïta amb places limitades. Només es pot accedir a la visita si s’ha fet una reserva prèvia a través del servei de tiquets del web del Museu de la Pesca, telèfon 972 600 424\nOrganitza: Àrea de Patrimoni de l’Ajuntament de Palamós. Museu de la Pesca.\nFesta de la Gent Gran de Palamós\nDia i hora: diumenge 29 de maig a les 14:00h\nOrganitza: Associació Municipal de la Gent Gran.\nDiumenge, a la Nau dels 50 metres, es fa un dinar a les 14:00h i l'acte festiu, dedicat a totes les persones grans de Palamós, amb un homenatge especial a tots i totes que fan 80 anys, aquest any i que els hagin fet els anys 2020 i 2021.\nUna festa oberta a tothom, a la gent gran i als familiars. Una oportunitat per organitzar un homenatge especial als avis i àvies que us compleixen o han complert els 80 aquest .\nS'ha preparat un menú de 23 euros pel dinar. Els tiquets es poden comprar a la seu de l'Associació Municipal Gent Gran, a l'avinguda de President Macià 7, fins al divendres 20 de maig.\n"Una nit amb el Mag Lari"\nDia i hora: diumenge 29 de maig a les 19:00h\n29/05/2022 - 19:00\nPer diumenge, tenim "Una nit amb el Mag Lari" a La Gorga.\nDiumenge a les 19:00h, el reconegut Mag Lari retorna als escenaris per fer el que, segons ell, millor sap fer: il·lusionar i fer riure el públic.\nDiumenge doncs una oportunitat per retrobar-nos amb aquest mestre de la màgia i l'il·lusionisme, el Mag Lari.\nEl preu de les entrades és de 15 euros, els menors fins a 3 anys tenen l'entrada gratuïta.\n30a Mostra de Teatre Juvenil de Palamós. "Mare meva!" - 3r. d'ESO de l'Escola Vedruna / "La gàbia dels desitjos" - 2n d'ESO de l'Escola Vedruna\nDia i hora: dijous 2 i divendres 3 de juny a les 20:00h\n30a Mostra de Teatre Juvenil de Palamós, amb un programa que recull la representació de cinc obres, amb la participació de 85 participants d'entre 12 i 17 anys.\nDijous a les 20:00h, torn dels joves de 3r. d'ESO de l'Escola Vedruna amb "Mare meva!", sota la direcció de Glòria Pruneda. I divendres, també a les 20:00h, a La Gorga, pugen a l'escenari per representar l'obra "La gàbia dels desitjos" els nois i noies de 2n d'ESO de l'Escola Vedruna amb la direcció d'Elisabeth Fernàndez.\nL'entrada a totes les representacions de la Mostra són gratuïtes.\n"PalamósSwing". 29a edició de la "Botiga al carrer"\nDia i hora: dissabte 4 i diumenge 5 de juny -veure info\nLloc: veure info\nCap de setmana de botiga al carrer amb la sisena edició de "PalamósSwing".\nUna passejada pels carrers comercials de Palamós a ritme de swing, l'oportunitat per comprar amb grans descomptes, i tot a cel obert!.\nAmb un munt d'activitats, zona d'inflables, tallers pels més petits i tot amb molt de swing.\nDissabte i diumenge gaudeix del "Palamós Swing", 29a edició de la "Botiga al carrer", al llarg de tot el dia.\n- Classes obertes de Libdy Hop de 11.30 a 12.30 hores a càrrec de Santi Serralvo\n- 12.30 a 13.30 concert a càrrec de Swing Shot\nLloc cantonada Av. Onze de setembre amb el passeig del mar\n- Ludoteca pels més petits Av. Onze de setembre dissabte matí\n- 17.30 a 18.30 concert a càrrec de de Swing Shot\n- Ludoteca pels més petits Av. Onze de setembre dissabte tarda\n- Zona d'inflables, estenedor de xarxes dissabte tarda\n30a Mostra de Teatre Juvenil. "Vedruna's Show" - 4t d'ESO Escola Vedruna / "La pista" - 1r d'ESO Escola Vedruna\nDia i hora: dissabte 4 de juny, a les 17:00h i a les 19:30h\nI dissabte, les dues últimes representacions de la 30a Mostra de Teatre Juvenil.\nLa primera a les 17:00h, "Vedruna's Show" dels nois i noies de 4t d'ESO, amb la direcció de Glòria Pruneda. A les 19:30h, la segona i última obra: "La pista", la representen els de 1r d'ESO de l'Escola Vedruna, dirigits per Elisabeth Fernàndez.\nAmb aquest programa es tanca l'edició d'aquest any de la Mostra de Teatre Juvenil, amb la participació de 85 joves actors i actrius que hauran interpretat les cinc obres del programa.\nMúsica clàssica. "El cercle romàntic" amb Obac Trio\nDia i hora: diumenge 5 de juny a les 19:00h\nOrganitza: Joventuts Musicals de Palamós\nPer diumenge, a les 19:00h, Joventuts Musicals de Palamós porta al Teatre La Gorga una proposta de clàssica.\n"El cercle romàntic" amb Obac Trio. Un conjunt format per violoncel, piano i clarinet amb un programa dedicat al compositor Johannes Brahms, del qual es commemora els 125 anys de la seva mort.\nEl preu de l'entrada és de 10 euros, els socis de Joventuts en paguen 5 i l'entrada és gratuïta pels menors de 18 anys.\nLes entrades es poden agafar a través del web lagorga.cat.\nFesta a l'associat, estil mariner\nDia i hora: dissabte 11 de juny a les 20:30h\nOrganitza: Associació Club de Fans dels 60,70,80.\n11/06/2022 - 20:30\nDissabte, el Club de Fans 60,70,80's organitza una festa dedicada a l'associat , una festa amb estil mariner, a la Nau amb berenar-sopar i música en viu.\nDissabte a partir de les 20:30h a la Nau dels 50 metres.\nL'entrada es fa per donatius d'11 euros pels associats i de 13 pels qui no ho són.\n"Aquesta primavera...El bosc!. A Palamós, les Gavarres". "Teràpia de bosc i natura"\nDia i hora: dimarts 14 i dijous 16 de juny -veure info\nOrganitza: Àrea de Medi Ambient de l'Ajuntament de Palamós\nL'Àrea de Medi Ambient tanca el programa "Aquesta primavera...El bosc!. A Palamós, les Gavarres". Un munt d'activitats al voltant del bosc i les Gavarres que s'han anat fent al llarg del mes de maig i juny, i que ara arriba al final amb una proposta de "Teràpia de bosc i natura", unes sessions de connexió personal amb la natura a través de les emocions i els sentits.\nL'activitat està dinamitzada per l'Associació Junta d'Arbres.\nTotes les activitats són gratuïtes i necessiten una inscripció prèvia, que podeu fer a través de l'enllaç per QR que trobareu en els cartells del programa "Aquesta primavera...El Bosc". O en l'enllaç directe en aquesta agenda a palamoscomunicacio.cat.


Els Visas: L'OMBRA DEL VENT + LOS LUNES AL SOL\nL'OMBRA DEL VENT + LOS LUNES AL SOL\nJa estem de Festa Major a Esparreguera, això vol dir gresca,.. molta gresca i en molts casos tenir que escollir entre festa i escalada. Aquest és el dilema que ha tingut el Guillem aquesta setmana i com és normal a la seva edat, ha guanyat,….. la gresca!!!.\nJo, que ja no estic per suportar gaires mogudes, vull mantenir la tradició d’ escalar cada dissabte i decideixo pujar fins el Bruc per veure a la gent i poder estirar una mica els ossos .\nAra queda la part més complicada, cercar un lloc atractiu, a l’ombra, curtet i per gaudir d’un bon matí. L’elecció és difícil però ens decidim pel Serrat del Muntaner, concretament la seva vessant Oest que ens assegura ombra fins el migdia.\nFormem la comitiva, el Ramon de Manresa, en Joan i en Ramon de Castellbell, en Joan de Capellades i jo mateix, tots xicots de la primera volada (junts passem dels 300 anys, un munt d’ experiència acumulada). Encara que no portem ressenyes de la zona ens decidim per fer la primera via que veiem una vegada superat el frare de baix.\nDecidim fer dues cordades, a la primera en Joan Oliva i jo i darrera els altres tres.\nEl Joan comença la primera tirada que és molt curta i amb roca no gaire bona però que està sanejada, uns 20 metres amb una dificultat de cinquè.\nLa segona presenta un mur impressionant per acabar en un desplom molt potent, aquesta tirada es pot anar trampejant amb passos de Ao i sortides entre assegurances, a mitja tirada hi ha una escarpia sense cap però amb un forat petit on cal portar una bagueta molt petita si vols aprofitar-la. La dificultat segons la ressenya és de 6b però nosaltres hem passat amb Ao els trams més forts i pot sortir en 6a/Ao.\nLa tercera comença amb un flanqueig a l’esquerra per una fissura trencada per superar desprès una petita panxa, les preses de mà són un xic terroses i no donen confiança al agafar-te però son consistents, la dificultat de la tirada és de 6a.\nLa quarta tirada ja d’entrada es veu dura, amb un pitó uns quatre metres per sobre però amb roca lletja per arribar-hi. Hem entrat per l’esquerra i sembla millor opció. Per sobre del pitó hi ha un parabolt uns quatre metres més amunt que per arribar-hi millor posar un fissurer mitjà que queda molt bé per protegir l’entrada al díedre, una vegada al parabolt cal deixar el díedre i sortir per la dreta per terreny trencat fins la reunió. La tirada està graduada de 6a+.\nUna vegada els dos a la reunió decidim baixar i no fer la darrera tirada perquè ens porta a baixar per la via “Los lunes al sol” i hem vist a gent fent-la.\nBaixem per la mateixa via en dos ràpels mentre els companys segueixen pujant. Una vegada al terra veient que encara tindrem una estona abans no baixin els companys, decidim fer la via veïna “ Los lunes al sol”.\nSense pensar-ho gaire em poso en acció i la primera tirada em surt força ràpidament, un 6b suau, es nota que ja estem “calents” i tot seguit puja el Joan. A la reunió ens trobem als companys que hem vist pujant abans que estan rapelant. Ens esperem no sigui que caiguin pedres .\nUna vegada sols a la reunió continuem pujant i el Joan em cedeix la següent tirada que en el primer pas em cal fer Ao, la resta poc a poc fins la reunió amb una dificultat de 6a.\nLa darrera tirada la fa el Joan, primer uns metres de placa finets per entrar en una fissura canal que ens deixa a la reunió amb una dificultat de cinquè.\nDel cim al terra ens resten dos ràpels, ja amb les primeres calors apretant de valent.\nBaixada pel camí del Clot de la Monica i directes al bar per fer la cervesa de rigor, he pogut escalar i arribar a casa per participar amb la família de la Festa Major.\nPublicado por Els Visas en dimecres, de juliol 16, 2014


Campanya d’objecció fiscal de la CGT 2013 – CGTCatalunya\nInici > General > Comunicats > Campanya d’objecció fiscal de la CGT 2013\nCampanya d’objecció fiscal de la CGT 2013\nLa Confederació General del Treball porta a terme la seva Campanya d'Objecció Fiscal de 2013. El sindicat manifesta que la forma més perversa d'extensió del capitalisme a nivell mundial és mitjançant el militarisme i la guerra, sent l'Objecció Fiscal a la Despesa Militar la posada en pràctica de la negativa a col·laborar amb aquesta injustícia.\nAvui dia molts països sofreixen pobresa i explotació per guerres, moltes de les quals són creades per a abusar dels seus recursos i adquirir-los a baix preu o perquè gastin les seves rendes a adquirir armament als països desenvolupats. De vegades aquestes guerres es disfressen d'humanitàries (Líbia i Mali últimament), quan en realitat es fan pels recursos energètics o per la posició geoestratégica d'aquests països, o simplement per a vendre material armamentístic dels països occidentals.\nLa CGT opina que per a acabar amb les guerres, s'ha de lluitar contra tots els elements sobre els quals se sustenten: els exèrcits, la indústria militar i la investigació militar. Tots ells es financen amb els impostos de la població.\nL'Objecció Fiscal a la Despesa Militar és una forma de Desobediència Civil que consisteix a desviar una part dels diners dels impostos a projectes socials que es considerin més justs. No és una forma d'estalviar en impostos, sinó de negar recursos al militarisme alhora que es donen suport projectes pacífics. Amb això, es contribueix a avançar cap a una societat equitativa i en la qual els conflictes es resolguin sense recórrer a cap tipus de violència.\nLa CGT proposa la destinació dels ingressos de 2013 a dos projectes socials:\n“La Colmena: una utopía en construcción”. Un Centre social autogestionari, un espai on es realitzen activitats en les quals subjeu el caràcter col·lectiu, públic i de transformació social a la ciutat de Béjar (Salamanca), i les Juntas del Buen Gobierno de les Comunitats Zapatistes de Chiapas (Mèxic). Una forma transgressora i senzilla de fer política en mans de tota la societat.\n>>> Més informació a les seus de la CGT i al web http://www.nodo50.org/tortuga/Campana-contra-el-Gasto-Militar\n>>> Tota la informació sobre com fer objecció fiscal i els comptes bancaris on fer els ingressos la podeu trobar a http://www.cgt.org.es/campana-de-objecion-fiscal-2013\nAntimilitarisme, Objecció fiscal


Joc de l'home de l'exèrcit suís: juga amb el cadàver de Daniel Radcliffe - Notícies | Maig 2022\nJoc en línia de 'Swiss Army Man': juga amb el cadàver de Daniel Radcliffe\nEl 'home de l'exèrcit suís' probablement serà sempre conegut com 'la pel·lícula de cadàvers de Daniel Radcliffe', però després de guanyar el premi al millor director a Sundance i ser recollit per A24 també es convertirà en un dels llançaments indie més esperats de l'any. . Per a aquells que no poden esperar fins al seu llançament teatral a finals d’aquest mes, hi ha un nou joc en línia que us permet jugar bé amb el cadàver de Daniel Radcliffe.\nAprofitant la física del ragdoll i la pròpia estranyesa de la premissa, gairebé serveix de teaser interactiu per a la pel·lícula que protagonitza Paul Dano. 'Estic mort, de manera que em podeu arrossegar i deixar-me caure', diu al text un text a la pantalla al principi; un cop fet, apareixen les bombolles de parla ('Estic mort?') i un missatge de missatge de text 'BUDDY' a un número de telèfon dedicat. (I abans de preguntar-ho, sí, podeu fer que es faci pressió sobre la panxa.)\nLLEGIR MÉS: Veure: Insane ‘ Swiss Army Man ’; El tràiler troba a Paul Dano amb el cos per sobreviure de Daniel Radcliffe ’; s\nEl joc segueix una aventura A24 interactiva de manera similar per a 'The Lobster' que va convidar els espectadors a prendre un test per determinar en quin animal es convertirien si fossin ells mateixos. “Swiss Army Man” s’obre a Nova York i Los Angeles el 24 de juny abans d’expandir-se nacionalment al juliol.


Bombolles, reflexos: ara Ambient Glow! | Martech Zone\nDijous, gener 25, 2007 Diumenge, octubre 4, 2015 Douglas Karr\nDesprés de desfer el meu vell tema, el tema predeterminat de Kubrick va començar a créixer ... és net i senzill. Després d’haver rebutjat força el meu darrer tema (molt, molt, molt personalitzat) també conegut com piratejat anaconda theme) trencant amb WordPress 2.1, em va motivar a crear un tema nou i anar ràpidament.\nPotser el pitjor (o el millor) que vaig agafar va ser un blogger professional John Chow, que va treure temps del seu mogul per venir al bloc i donar-me dificultats. Gràcies John! Vaig riure en veu alta.\nAquesta nit em sento una mica millor pel blog. Crec que començaré la propera gran moda per a la web 3.0 ... brillants ambientals. Les bombolles eren molt aplaudides fa uns anys i els darrers dos anys han estat la famosa reflexió de la web 2.0. Com que la llum ambiental és tota una moda amb els nous equips LCD i HDTV (heu de fer alguna cosa per mantenir els preus allà dalt), no dubto que sigui el següent gran cosa a la web.\nHo heu escoltat aquí, gent! Us presento el tema WordPress Kubrick Blue Ambient Glow. Simplement he substituït totes les imatges, n'he afegit un parell més i he modificat part del codi de la capçalera per deixar espai a la barra de menú que he afegit. També vaig haver de fer algunes modificacions CSS. He vist el lloc a IE7, Firefox 2 (Mac i PC) ... fins ara tot bé. Si no es veu bé a IE6 ... vaja, descarregueu un navegador més recent! Encara són gratuïts.\nContinuo lluitant amb un parell de connectors que "diuen" que estan preparats per 2.1, però tanquen el lloc. Seguiré ajustant i desenvolupant el lloc fins a la seva glòria anterior. Sigues pacient!\nVaig trencar WordPress 2.1\nSi elimineu l'amplada: 100%; de #menubar que hauria de solucionar el problema de desplaçament horitzontal.\n26 de gener de 2007 a les 6:25\nGràcies, Ade! Et dec el dinar.\nFins ara em sembla bé Doug, m'encanta la brillantor! 🙂\n26 de gener de 2007 a les 6:28\n26 de gener de 2007 a les 3:23\nM'agrada molt més aquest look! Sembla que puc trobar coses al lloc més ràpidament (només mirant coses).\nPer cert, us heu adonat que ara esteu impulsant televisors Philips (mitjançant Ad-sense) 🙂 I el primer article relacionat és "Jet Blue demandat per un pilot musulmà" LOL. Crec que el "Blau" va activar aquest article relacionat...?\nAixò sí que ho vaig veure! Una mica divertit.\n26 de gener de 2007 a les 6:39\nEs veu bé, Doug!\nPer cert, quin connector de comentaris en fil utilitzeu?\n26 de gener de 2007 a les 6:56\nGràcies, Sterling. Estic utilitzant els comentaris en fil de Brian. No està gens malament. Necessitava instal·lar un complement diferent de "subscriure's als comentaris" que funcionés amb ell... i ho vaig haver de modificar per comprovar prèviament el formulari de subscripció.\nPuc fer una cosa més i això és afegir una casella de selecció per desar la informació en una galeta.\n26 de gener de 2007 a les 6:55\nQuè vols dir amb resplendor ambiental?\nEl meu monitor s'ha de trencar.\nVeig una capçalera degradada i una vora blava...\nmmmhh.. Blau…. blanc…. colts... Crec que veig un patró.\n26 de gener de 2007 a les 6:58\nEn realitat no és una vora blava, és un efecte de plomes al gràfic perquè sembli una llum subjacent. És una mica borrosa.\n28 de gener de 2007 a les 10:17\nBombolles... Reflexions... Però què passa amb els famosos? "Gota d'ombra"? És el que ho va començar tot!\nRecordo un comentari que algú va fer a la universitat; "Si veig una altra ombra, vomitaré". De vegades, tard i nit, em pregunto si encara se sent malalt.\n28 de gener de 2007 a les 11:03\nM'he oblidat de la 'vella ombra! Això va començar tot, oi?!


Denunciam que el caos de l’Oficina d’Atenció de Ciutadana de l’Ajuntament de Palma empitjora cada dia - IniciativaVerds\nArrel de la web > Informa’t! > Notícies > Denunciam que el caos de l’Oficina d’Atenció de Ciutadana de l’Ajuntament de (...)\nDenunciam que el caos de l’Oficina d’Atenció de Ciutadana de l’Ajuntament de Palma empitjora cada dia\nPSM-IV-EXM denuncia que la saturació de l’Oficina d’Atenció Ciutadana de l’Ajuntament de Palma (OAC) a la plaça Santa Eulàlia, lluny de resoldre’s, està anant a pitjor, ja que avui les cues i el temps d’espera s’han incrementat durant tot el matí, acumulant-se fins a 1 hora i mitja d’espera dels ciutadans en alguns casos.\nEl portaveu de la coalició a l’Ajuntament de Palma, Antoni Verger, recorda que “ja fa dies que venim advertint sobre la necessitat de reforçar el servei d’atenció ciutadana, però, l’equip de govern no ha reaccionat i la situació de l’OAC és cada dia més caòtica.”\nLa mesura establerta pel Govern de l’Estat que, a partir de dia 1 de setembre, per a ser beneficiari del descompte del 50% per a viatjar, serà necessari el certificat de residència emès pel respectiu municipi, a més del DNI, ha estat valorada molt negativament tant per les agències de viatges com pels usuaris illencs i està generant una important sobrecarrega del servei d’atenció.\nEn el cas de Palma, la demanda de certificats de resident per viatjar és major del que seria necessari perquè l’autoexpedició del certificat per Internet (gratuïta) està generant molts d’errors i, a més, no està essent acceptada per algunes companyies aèries. El resultat és que molts ciutadans no tenen més remei que desplaçar-se a l’OAC o d’obtenir-lo a través dels caixers automàtics, ambdues opcions previ pagament d’1, 5 euros per certificat. Per tant, apunta Verger “l’equip de govern no només està sotmetent a un autèntic suplici burocràtic a les persones que han de viatjar. Sinó que, a més a més, el mal funcionament del sistema d’Internet està obligant a pagar per un servei que haurien de poder obtenir de forma gratuïta.”\nAntoni Verger informa que, com a grup municipal, han rebut demandes per part de molts de ciutadans i ciutadanes que es senten desemparats perquè no aconsegueixen el certificat per Internet.\nA l’elevat increment d’usuaris de l’OAC a causa dels certificats de residència, a Palma s’hi afegeix el gran nombre de consultes relacionades amb la revisió dels valors cadastrals per la qual també s’ha posat en marxa un servei d’atenció personalitzada.\nAntoni Verger considera que “estam davant una lamentable manca de planificació i d’organtizació que està generant inconvenients innecessaris tant als usuaris com als treballadors i les treballadores que estan atenent aquestes consultes.” El portaveu entén que “és inadmissible aquesta degradació de la qualitat del servei a la ciutadania.” I denuncia que “una vegada més el PP ens mostra la manca de sensibilitat i el menyspreu que s’amaga darrere les seves polítiques, que no tenen mirament amb els perjudicis que ocasionen a milers de persones.”\nD’altra banda, cal tenir en compte que la necessitat del certificat de resident és una decisió presa en un funció d’un suposat frau entorn al qual hi ha una gran opacitat. Per això Verger lamenta que “el PP deixa caure acusacions sobre la ciutadania, enlloc de centrar-se en resoldre els problemes socials, com ja varem veure en la polèmica entorn al subsidi de 400 euros.”\nAmb l’objectiu de posar fi a aquesta situació caòtica de les OAC, el grup parlamentari PSM-IV-ExM i Més per Menorca ha registrat una proposició no de llei per tal que el Parlament insti al Govern de l’Estat a posar en marxa, amb la major celeritat possible, el sistema telemàtic que, com va anunciar al ministra Pastor la setmana passada en la seva visita a Mallorca, permetria a les agències de viatges i als serveis de facturació dels aeroports, que el ciutadà que vol viatjar compleix amb els requisits establerts per a ser beneficiari de la bonificació com a resident de les Illes Balears.\nD’aquesta forma, la coalició proposa eliminar l’acreditació de la residència a través dels certificats que expedeixen els ajuntaments, atès els greus perjudicis que aquest sistema provoca.


Joan Carles Navarro: homenatge en majúscules (Àlex Gozalbo)\nLa mort del pare de l'excapità del Barça de bàsquet ajorna l'acte de la retirada de la seva samarreta\n4 min. Barcelona 25/11/2018 09:37\n651x366 Joan Carles Navarro signant autògrafs / FC BARCELONA Joan Carles Navarro signant autògrafs / FC BARCELONA\nEl Barça Lassa juga avui (19.30 hores, #Vamos) contra el Reial Madrid un clàssic en què hi haurà en joc el lideratge de la Lliga Endesa. Abans del partit, el club blaugrana (18.45 h) havia de retirar la samarreta de Joan Carles Navarro, però l'acte d'homenatge s'ha ajornat després de conèixer la notícia de la mort del pare de l'excapità de l'equip de bàsquet. Navarro, que ahir va signar autògrafs a la botiga oficial que el club té al passeig de Gràcia de Barcelona, tindrà el seu particular i emotiu homenatge al Palau Blaugrana que tants èxits l’ha vist celebrar més endavant, en una data encara per definir.\n540x306 Epi Epi\nEl 26 de desembre del 1995 el Barça va retirar la samarreta amb el dorsal 15 d’Epi en un emotiu acte al Palau Blaugrana. Aquell mateix dia l’equip local es va enfrontar a una selecció de bàsquet europea. Epi va jugar els primers cinc minuts i va fallar els dos únics tirs que va intentar.\n540x306 Roberto Dueñas / PERE VIRGILI Roberto Dueñas / PERE VIRGILI\n#12 Roberto Dueñas\nEl 4 de novembre del 2007 el Barça va aprofitar el descans d’un partit contra el Fuenlabrada per homenatjar Roberto Dueñas. “Gràcies per estimar-me tant, mai podré tornar-vos tot el que m’heu donat”, va dir el jugador més alt de la història de la secció de bàsquet del club blaugrana.\n540x306 Nacho Solozábal / PERE VIRGILI Nacho Solozábal / PERE VIRGILI\n#7 Nacho Solozábal\nEl 8 d’octubre del 2006, catorze anys després de la seva retirada com a jugador professional, el Barça va fer justícia al llegat de Nacho Solozábal, a qui va retirar la samarreta durant un partit contra el Gran Canària que va acabar amb victòria visitant. L’exbase va rebre una gran ovació.\n540x306 Andrés Jiménez / PERE VIRGILI Andrés Jiménez / PERE VIRGILI\n#4 Andrés Jiménez\nTres mesos després d’haver plegat, el Barça va retirar la samarreta de Jimix el 13 de setembre de l’any 1998. El club va aprofitar un partit contra el Bàsquet Manresa per dedicar un homenatge al jugador que va acabar amb Andrés Jiménez plorant i més de 7.000 espectadors aplaudint-lo.\n540x306 Beto Borregán / PERE VIRGILI Beto Borregán / PERE VIRGILI\nEl 5 de maig del 2014 Beto Borregán es va convertir en el primer jugador d’hoquei sobre patins que va tenir la samarreta penjada al Palau Blaugrana. Un cop finalitzat el partit d’OK Lliga entre l’equip blaugrana i el Blanes, més de mil aficionats li van retre un emotiu homenatge.\n540x306 Barrufet / PERE VIRGILI Barrufet / PERE VIRGILI\nEl 27 de febrer del 2011 el Palau Blaugrana va homenatjar la figura de David Barrufet, porter del primer equip d’handbol durant vint-i-dos anys, des del 1988 fins al 2010. Amb 71 títols és el jugador que ha guanyat més trofeus de la història de la secció d’handbol del club blaugrana.\n540x306 Sagalés / PERE VIRGILI Sagalés / PERE VIRGILI\nL’extrem del Barça d’handbol va veure com retiraven la seva samarreta, amb el dorsal 14, el 28 d’abril del 2001, dia en què va tancar un llegat de 14 temporades i 26 títols. Joan Sagalés va arribar al club quan era juvenil l’any 1997 i es va estar al primer equip fins al 1991.\n540x306 Urdangarín / PERE VIRGILI Urdangarín / PERE VIRGILI\nL’única samarreta retirada que no genera consens és la d’Iñaki Urdangarin, que compleix una condemna de cinc anys de presó per corrupció. L’acte d’homenatge es va celebrar el 2 d’abril del 2001. Com a jugador, va aconseguir 52 títols durant 14 temporades.\n540x306 Masip / PERE VIRGILI Masip / PERE VIRGILI\nEnric Masip va sumar 53 títols en 14 temporades portant la samarreta del Barça. El seu acte d’homenatge es va celebrar el 4 de juny del 2005, dia en què es va organitzar un partit amistós entre l’equip blaugrana del moment i el mític Dream Team d’handbol.\n540x306 O'Callaghan / PERE VIRGILI O'Callaghan / PERE VIRGILI\nLa samarreta amb el dorsal número 4 de Xavi O’Callaghan es va retirar el 25 d’abril del 2010. “Ningú pot saber què representa per a mi que la meva samarreta ja sigui per sempre al Palau Blaugrana”, va dir l’exjugador, que va viure 19 campanyes al club i va aixecar un total de 54 títols.\n540x306 Òscar Grau / PERE VIRGILI Òscar Grau / PERE VIRGILI\nÒscar Grau, actual CEO del Barça, té la samarreta retirada des del 28 d’abril del 2002, quan l’equip blaugrana va jugar un partit europeu contra el THW Kiel. L’exjugador va jugar fins a 10 temporades amb el primer equip, un període en què va aconseguir un total de 27 títols.\n540x306 Paco Sedano / PERE VIRGILI Paco Sedano / PERE VIRGILI\n#28 Paco Sedano\nDesprés del partit entre el Barça Lassa i El Pozo Múrcia, el club va retirar el 27 d’octubre del 2018 la samarreta de Paco Sedano. El porter, que va guanyar fins a 22 títols, es va convertir en el primer jugador de la secció de futbol sala que té el dorsal penjat al sostre del Palau Blaugrana.


marfanta.com: Calaix de Sastre presenta la samarreta 'Dracs i bèsties de Tortosa' per la Cinta 2015\n3 de setembre de 2015\nCalaix de Sastre presenta la samarreta 'Dracs i bèsties de Tortosa' per la Cinta 2015\nTORTOSA (Baix Ebre).- L'Ajuntament de Tortosa ha presentat aquest dijous la samarreta dels "Dracs i bèsties de Tortosa", dins el programa d'actes de les Festes de la Cinta. La samarreta, de color roig, hi té dibuixats els dracs Golafre, Carrau, Hydracus, Grafus, Xèron, el Boc Jordiet, la Cucafera i el Bou. És una iniciativa del taller Calaix de Sastre, que cada any trau al mercat un producte de marxandatge relacionat amb el folklore tortosí per difondre'l. De fet, aquesta és la segona samarreta amb elements de les festes populars que fa Calaix de Sastre, ja que per la Cinta del 2013 es va presentar la samarreta del Seguici amb els gegants, els entremesos i els nanos de la ciutat. La samarreta anterior va ser un èxit de vendes, havent de reeditar-la més d'un cop per satisfer les ganes dels xiquets i adults per tenir la seua. Aquesta vegada, però, s'ha centrat la temàtica de la samarreta en el Correfoc de Tortosa, un dels més antics de Catalunya.\nEl regidor de festes Domingo Tomàs, ha destacat la posada en valor de les entitats i els seus dracs representats en la samarreta, però sobretot de la feina humana que hi ha al darrera de cada colla i del gran esforç que suposa finançar i mantenir aquests elements d'imatgeria popular. Així mateix, ha posat en valor l'empenta de Joan Iniesta, propietari de Calaix de Sastre, per continuar difonent els elements de la festa i el folklore tortosí, amb les diverses iniciatives i productes que treu al mercat. Durant les Festes de la Cinta la samarreta es podrà adquirir a la parada de Calaix de Sastre, que aquests dies surt al carrer per apropar els productes als actes de la ciutat. Després es trobarà a la venda al taller, al número 9 del carrer Doctor Ferran. Divendres a la tarda, la parada s'instal·larà a la plaça de l'Ajuntament, pel Correfoc. Dissabte matí també es trobarà a la plaça de l'Ajuntament, mentre que dissabte a la tarda s'instal·larà parc municipl Teodor González, per la celebració de l'Ofrena./ Imatge CEDIDA\nPublicat per Gustau Moreno Pérez a 3.9.15


Notícies Archivos - Página 5 de 5 - Escola Montessori\nCOMUNICAT de les ASSOCIACIONS DE FAMILIES DE L’ESCOLA CONCERTADA, CCAPAC i FAPEL.\nLa CCAPAC i Fapel demanen al Govern mesures econòmiques que permetin el sosteniment de les escoles.\nComunicat FAPEL i CCAPACDescarga\n06/04/2020 /por em-administrador\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-04-06 16:24:082020-04-06 16:24:09COMUNICAT de les ASSOCIACIONS DE FAMILIES DE L'ESCOLA CONCERTADA, CCAPAC i FAPEL.\nSobre el rebut del mes d’abril.\nEns adrecem a vosaltres desitjant que, en primer lloc, tots/es les persones que formen la vostra\nfamília us trobeu bé.\nEns trobem immersos en una situació de caràcter excepcional que mirem d’afrontar amb la\nmajor serenitat, comprensió i solidaritat agraint, com no pot ser d’una altra manera, l’esforç que\nestem fent tota la societat per superar una crisi d’aquesta magnitud i que ens afecta a totes i\ntots. Sens dubte aquesta situació afectarà a l’economia de tots els sectors: famílies, empreses i\ntambé als centres escolars.\nEn aquest sentit i, com bé coneixeu, s’han tancat tots els centres educatius de Catalunya i\ns’han adoptat mesures de confinament de les persones a les seves llars.\nDavant aquesta situació, totes i tots els que conformem la comunitat educativa ens vam\ncomprometre a continuar amb l’acompanyament dels/les vostres fills i filles, tant en el seu\nprocés d’aprenentatge, adaptant-nos a la nova situació, com fent ús de les diferents xarxes i\neines al nostre abast per seguir mantenint la comunitat que conformem tots/es plegats i\nadaptant el seguiment a cadascuna de les edats. (Pàgina web, moodle,..).\nEn primer lloc voldríem agrair-vos tots els esforços que esteu fent les famílies, els docents i el\npersonal d’administració i serveis per adaptar-vos a aquesta nova manera de treballar.\nEn segon lloc, us voldríem fer arribar, dins aquest marc excepcional, unes informacions\nreferents a algunes decisions que hem pres dins aquest nou escenari on farem els possibles\nper seguir ajudant a les famílies en aquestes circumstàncies tan complexes tot tenint en\ncompte que tot el personal contractat per l’escola segueix treballant per mantenir la màxima\nnormalitat en l’activitat diària i per garantir la mínima afectació quan es reobri l’escola.\nPel que fa a les diferents aportacions de les famílies (imprescindibles per seguir funcionant sent\nperfectament coneixedors que l’escola concertada està infrafinançada, com ha reconegut el\npropi Departament en diverses ocasions), i per fer front a les despeses generals del centre, tals\ncom personal d’administració i serveis, professorat de pagament centre, manteniment i\nconservació, subministres, infraestructura digital, servidors, gestió fiscal i de nòmines i altres.\n• Pel que fa a Educació Infantil (P3-P4-P5) i Educació Primària (de 1r a 6è).\nDurant el mes d’abril i fins que es restableixi la situació amb la reobertura de les\nescoles, es facturarà el 40% de la quota per activitats complementàries.\n• Educació Secundària Obligatòria.\nescoles, es facturarà el 60% de la quota per serveis escolars.\n• Servei de menjador escolar: No es facturarà cap import per aquest concepte fins al retorn\na l’activitat ordinària. Es retornarà l’import del mes de març corresponent al servei no\nprestat (des del 13 de març)\n• Beques menjador: Estem col·laborant amb l’ajuntament perquè els alumnes amb beca\nrebin en el seu domicili la tarja moneder corresponent.\n• Activitats extraescolars: No es facturarà cap import per aquest concepte fins al retorn a\n• Sortides escolars, viatges: En el cas de que en acabar el curs no s’hagin pogut traslladar\na noves dates i per tant no es realitzin, es retornaran els imports pagats.\n• Piscina: No es facturarà cap import per aquest concepte, a l’espera de que si es reinicies\nl’activitat poder facturar la part proporcional de trimestre que quedés.\nDesitgem que la informació que els hem fet arribar hagi aclarit els possibles dubtes que poden\nhaver sorgit en aquests moments d’incertesa.\nPer la nostra part farem tot el possible per tal que aquesta situació no perjudiqui en cap\nmoment pel que fa a la implantació del nostre Projecte Educatiu, així com a les inversions\nprevistes en el centre i que incideixen, de manera directa, en la qualitat educativa que, des de\nsempre, ens esforcem a mantenir.\nRestem a la vostra disposició per a qualsevol consulta o aclariment, mitjançant el correu\nelectrònic de l’escola\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-03-30 17:02:542020-03-30 17:05:13INFORMACIÓ QUOTES\nSITUACIÓ ACTUAL i PREINSCRIPCIÓ 2020-21\n26/03/2020 /por em-administrador\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-03-26 12:29:042020-03-27 00:00:27SITUACIÓ ACTUAL i PREINSCRIPCIÓ 2020-21\n24/03/2020 /por em-administrador\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-03-24 12:34:192020-03-26 19:44:31COMUNICAT COVID-19\nTANCAMENT ESCOLA COVID-19\nSeguint instruccions dels Departaments de Salut i d’Educació de la Generalitat, l’Escola ROMANDRÀ TANCADA a partir del dia 13 de març fins el proper 27 de març, ambdós inclosos.\n12/03/2020 /por em-administrador\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-03-12 16:30:312020-03-20 18:50:19TANCAMENT ESCOLA COVID-19\nDel 23 de Març a l’1 d’Abril del 2020 ja podeu venir a preinscriure als vostres fills i filles a l’Escola!\nJa tenim el Full de Preinscripció a Secretaria.\n09/03/2020 /por em-administrador\nhttps://montessori.cat/wp-content/uploads/2020/03/Logo-montessori-alargado.png 0 0 em-administrador https://montessori.cat/wp-content/uploads/2020/03/Logo-montessori-alargado.png em-administrador2020-03-09 17:11:052020-03-20 18:51:42PREINSCRIPCIÓ CURS 2020-21


Castanyeta o cuc blanc de la vinya – El medi natural del Bages\nÍndex d'espècies » Insectes » Coleòpters » Vesperidae »\nCastanyeta o cuc blanc de la vinya\nLa castanyeta de la vinya o cuc blanc de la vinya (Vesperus xatarti) és un escarabat de la nova família Vesperidae separada recentment de la molt més extensa i coneguda família Cerambycidae d’escarabats de cos allargat i antenes llarguíssimes, temut per la seva afectació als arbres fruiters, a les oliveres i sobretot a la vinya.\nEls adults tenen el cos de color castany fosc amb dimorfisme sexual molt marcat. Els mascles mesuren 20-25 mm de longitud sense comptar les antenes més llargues que el cos, són esvelts i els seus èlitres cobreixen totalment l’abdomen. La imatge dels mascles és la d’un cerambícid típic o banyarriquer. Les femelles són més grosses, d’uns 40 mm de longitud, les seves antenes són més curtes que el cos i tenen un abdomen gros i inflat que els èlitres, de la mateixa mida que els dels mascles, no arriben a cobrir. Les femelles recorden als escarabats butllofers (fam.Meloidae) pels seus èlitres curts. A l’extrem de l’abdomen tenen un oviscapte retràctil que trauran a l’hora de pondre els ous. Les imatges mostren una femella fecundada amb l’abdomen molt inflat que no ha aconseguit pondre els ous. Els mascles volen; en canvi les femelles, molt més pesades, només caminen. Els adults emergeixen de la nimfa a final de tardor i a començament d’hivern. Viuen només el temps just per reproduir-se.\na femella fecundada s’enfila a una parra o a un tronc similar i, valent-se d’una esquerda, pon sota l’escorça un centenar d’ous blancs, com grans d’arròs, junts en una placa feta d’un adhesiu que s’endureix en contacte amb l’aire. A la primavera, hi ha l’eclosió dels ous; d’ells en surten larves que es deixen caure i es fiquen sota terra. Les larves passen 2 o 3 anys sota terra menjant les arrels fines i tendres i rosegant les més grosses, arribant fins al coll de l’arrel o a la zona d’empelt de l’arbre o el cep. Aquestes larves tenen un cos blanc amb el cap poc diferenciat, tou, segmentat i de forma cúbica en comptes d’allargada, amb dues mandíbules potents, separades i fosques a l’extrem davanter. Aquestes larves curtes i radicícoles diferencien als Vesperidae dels Cerambycidae, les larves dels quals són allargades i habitualment xilòfagues.\nÒbviament, són les larves radicícoles de la castanyeta, els cucs blancs difícils de veure perquè viuen al sòl, els que perjudiquen la vinya, no pas els adults que apareixen a l’hivern. Els ceps que pateixen l’atac de larves de castanyeta a les arrels perden vitalitat i, si són acabats de plantar, poden morir. L’afectació per castanyeta en una vinya sol anar per rodals. La castanyeta de la vinya es combat a l’hivern amb trampes de feromones per atraure els mascles, mitjançant estaques folrades d’arpillera o de cartró ondulat per induir les femelles a pondre-hi els ous, amb bandes de cinta adherent a la part baixa dels troncs perquè les femelles hi quedin atrapades abans de pondre i, directament, retirant les plaques d’ous de les escorces.


Especulació contra els especuladors - Diari de Girona\nEspeculació contra els especuladors\nEls inversors minoristes provoquen pèrdues multimilionàries entre els grans fons que van apostar contra GameStop\nricardo mir de francia | washington 30.01.2021 | 23:33\nUna botiga de la cadena GameStop\nLa imatge no és més que un muntatge penjat a Twitter, però serveix per il·lustrar el que està passant a Wall Street: un banc de peixos diminuts persegueix diversos depredadors de l'oceà per engolir-los com un aspirador. Les sardines es mengen els taurons; els camperols prenen el castell del senyor feudal. Està passant una cosa semblant a les places financeres dels Estats Units, on un batalló de petits inversors organitzat als fòrums d'internet ha alterat l'ordre natural de les coses en disparar el valor de diverses companyies en problemes contra les quals havien apostat els grans titans del mercat. Aquesta mena de revolta populista en pijama està afectant de forma molt destacadaels especuladors professionals, uns hedge funds que han perdut milers de milions de dòlars en els últims dies.\nEl que ha passat aquesta setmana ha generat una barreja de fascinació i perplexitat, sense que de moment ningú sigui capaç d'anticipar les seves conseqüències per al futur. Alguns ho han comparat amb Occupy Wall Street, el moviment nascut fa una dècada per protestar contra el poder desmesurat de la banca, les corporacions i les grans fortunes. D'altres ho han descrit com una manifestació més de l'onada de malestar que recorre els carrers nord-americans des de principis del 2020. «El motor emocional d'aquest últim brot especulatiu, especialment l'entusiasme entorn de GameStop, no és la cobdícia, sinó la indignació», va escriure John Authers.\nIndignació cap a les desigualtats o el rescat a la banca del 2008, però també cap als privilegis dels inversors institucionals, capaços de precipitar amb el seu múscul financer l'enfonsament de les empreses més febles en apostar a curt per la depreciació de les seves accions. És el que li va passar a GameStop, la companyia de venda de videojocs més gran del món, asfixiada pels deutes i sumida en el tancament de centenars de les seves botigues, fins que una legió d'inversors anònims es va organitzar a Reddit i altres fòrums d'internet per salvar-la del desballestament i ajustar comptes amb aquells que van apostar per la seva caiguda.\nLes seves accions no s'entendrien sense la proliferació de plataformes d'inversió com E Trade o RobinHood, que permeten als petits accionistes participar en el mercat sense costos ni intermediaris. Aquests serveis han experimentat un «boom» durant la pandèmia, a mesura que molta gent es tancava a casa amb més temps lliure de l'habitual.\n«Els hedge funds van intentar destruir la companyia», va explicar Nick Sweeting, un noi d'uns vint anys resident a Mont-real que inverteix en borsa des del seu dormitori. «Aquest és el motiu pel qual hi ha tant suport popular a aquest atac contra els hedge funds. És com pagar-los amb la seva mateixa moneda. L'inversor mino?rista contra els hedge funds». De valer menys de tres dòlars el passat mes d'abril, dimecres les ?accions de Gamestop van tancar en 380 dòlars. Però no són les úniques que voregen l'estratosfera després de convertir-se en el crit de guerra d'aquesta massa amorfa de venjadors borsaris. Els títols d'AMC, una cadena de cines colpejada per la pandèmia, s'han ?revaloritzat un 840% des de començament d'any, mentre que el preu de BlackBerry creixia un 280%.\nEl cost per a l'aristocràcia del mercat està sent onerós. Els hedge funds que van apostar contra GameStop acumulen unes pèrdues superiors als 23.000 milions de dòlars, segons l'anàlisi de S3 Partners. Fons com D1 Capital o Maplelane Capital han perdut fins a un 33% del seu capital. Altres com Melvin Capital han hagut de ser rescatats per altres inversors, que han injectat 2.500 milions de dòlars a les seves arques per ?evitar un potencial efecte contagi al sector. Tant la Casa Blanca com la Comissió del Mercat de Valors van afirmar que estan seguint molt de prop l'evolució d'aquesta bombolla artificial propulsada pels inversors minoristes. De moment no han hagut d'intervenir. Qui sí que ho ha fet són les plataformes ?d'inversió, que dijous passat van ?restringir la compra de títols de GameStop o AMC al·ludint a la volatilitat del mercat, una ma?niobra que ha frenat temporalment la seva revalorització meteòrica.\nAquesta decisió ha generat les suspicàcies dels usuaris i alguns congressistes, tant demòcrates com republicans, que han demanat que s'investiguin aquestes plataformes al Capitoli. «Això és inacceptable», va escriure a Twitter la demòcrata Alexandria Ocasio-Cortez. «Necessitem saber més sobre la decisió de Robinhood de bloquejar els inversors minoristes mentre els hedge funds poden operar lliurement al mercat com millor els convingui», va afegir.


Manises tornarà a l'edat mitjana amb la celebració del XX Mercat Medieval | Ajuntament de Manises\nManises tornarà a l'edat mitjana amb la celebració del XX Mercat Medieval\nLa Regidoria de Turisme de l'Ajuntament de Manises ha organitzat la XX edició del seu tradicional Mercat Medieval, amb el qual el centre històric de la ciutat farà un viatge enrere de diversos segles fins a l'edat mitjana durant el cap de setmana del 20 al 22 d’octubre.\nLa Regidoria de Turisme de l'Ajuntament de Manises ha organitzat la XX edició del seu tradicional Mercat Medieval, amb el qual el centre històric de la ciutat farà un viatge enrere de diversos segles fins a l'edat mitjana durant el cap de setmana del 20 al 22 d’octubre. La inauguració institucional tindrà lloc el divendres 20 d'octubre a les 19.00 hores a la plaça de l'Església.\nL'emplaçament ha sigut per tercer any consecutiu el nucli antic de Manises, concretament els carrers de Sant Joan i Major, les places de l'Església i del Cor de Jesús, els carrers Mossén Pere Esplugues i Sagrari, la plaça del Castell i el carrer del Dr. Català. Amb un horari molt ampli: divendres de 17.30 a 21.30 hores, dissabte d'11.30 a 14 hores i de 17.00 a 22.00 hores, i diumenge també d'11.30 a 14.00 hores i de 17.00 a 21.30 hores. I per menjar, berenar o sopar, el mercat disposarà de taverna, forn i soc àrab amb teteria, on es podrà gaudir de la gastronomia més autèntica.\nPer a recrear l'època medieval, aquest espai comptarà amb artesans, mercaders i taverners, juntament amb una decoració molt aconseguida, la qual farà endinsar-se a tot el que s'acoste en l'època medieval gràcies a camallargs, músics, geperuts o faquirs, així com ferrers i escultors de pedra i fusta. A més, tot estarà amenitzat amb música d'època, les mil danses de l'edat mitjana, personatges itinerants i actuacions especials com ara el Ball de Sant Vito, Dani Miquel i Pep Gimeno «Botifarra». Com és tradició, hi haurà activitats i desfilades a càrrec de les capitanies mora i cristiana 2018: Al-Nashir i Bukaneros. D’altra banda, també s'ha preparat un racó valencià, on s’exposaran eines del camp antigues, barraques i carros.\nEl regidor de Turisme de l'Ajuntament de Manises, Javier Mansilla, s'ha mostrat «orgullós de poder celebrar amb tots els manisers i maniseres un Mercat Medieval que enguany celebra el seu 20 aniversari i que comptarà amb encara més activitats i treballs d'animació que els últims anys, gràcies a l'esforç que s'ha fet per part de l'Ajuntament, especialment des de la Regidoria de Turisme».\nCal recordar que aquesta serà la segona edició feta a Manises sense l’ús d’animals, ja que l'any passat es va introduir aquesta novetat dins del Mercat Medieval per tal d'oferir una alternativa d’oci sense utilitzar animals, defensant també els seus drets.\nAquesta XX edició del Mercat Medieval es suma a les celebracions del Mes del Valencià que l'Oficina de Promoció del Valencià de l'Ajuntament de Manises ha organitzat per al mes d'octubre, al llarg del qual es duran a terme una sèrie d'activitats culturals entorn de la festivitat del 9 d'Octubre per promoure l'ús del valencià en els àmbits socials i de la vida quotidiana.


CatalunyaPolíticaZPortada DerechaZResto 25 January, 2017 CatDialeg.cat 0\nInici » Historic » Comín indigna a les infermeres catalanes\nToni Comín, el conseller de Salut, va fer unes declaracions que han creat molta indignació i polèmica entre el món de la infermeria. En una entrevista a El Periódico el dissabte passat, el conseller va dir textualment que a vegades les lliteres amb pacients són als passadissos per la poca capacitat de derivar els malalts a planta, “però, d’altres – hi insisteixo, en ocasions–, aquesta permanència al passadís respon a decisió de la infermera, que vol tenir el pacient a la vista”. I a continuació va afegir: “més d’una vegada, tenint la plaça en un box d’urgències, la infermera decideix deixar un malalt, sense familiar acompanyant, al passadís”.\nComín va voler argumentar la seva explicació dient que això es fa “per la seguretat del pacient”, i defensa el passadís com un espai assistencial més i considera equivocat parlar d’això com una cosa dramàtica, tot i que afegeix que no justifica l’injustificable i admet que és polèmic. Segons el conseller, tot “això m’ho han explicat les infermeres”.\nLes infermeres estan indignades amb Toni Comín després de les seves polèmiques declaracions.\nPerò sembla que elles no hi estan del tot d’acord, i per això s’han mobilitzat. El Col·legi Oficial d’Infermeres i Infermers de Barcelona (COIB) i els sindicats Satse i UGT han mostrat la seva disconformitat amb les declaracions de Comín a través de comunicats.\nLa indignació de les infermeres\nEl COIB ha lamentat aquestes manifestacions perquè el conseller “llança un missatge a la societat catalana absolutament erroni” i, a més, càrrega contra un col·lectiu que històricament mai no s’ha tingut en compte en la presa de decisions d’aspectes organitzatius o de determinació de polítiques de salut.\nComunicat del COIB sobre les declaracions del Conseller de Salut @toni_comin a @elperiodico https://t.co/UQjyw0IxMs\n— COIBarcelona (@COIBarcelona) January 23, 2017\nAixí, deixa clar que “si les infermeres d’urgències es veuen obligades a atendre les persones als passadissos, és perquè no tenen més opcions“, perquè no poden derivar-los a planta per la falta de llits no boxs en urgències disponibles, una situació complexa però que era previsible per l’arribada de la grip.\nEl COIB considera que es tracta “d’un problema estructural i de gestió de recursos“, al qual s’afegeix a un dèficit important d’infermeres en el sistema de salut català, en què calen 17.293 professionals per complir les ràtios europees.\nA més, el col·legi remarca que “el passadís mai no ha de ser un espai assistencial” perquè, quan ho és, és dramàtic per a la persona atesa i també per a les infermeres, a les qui se’ls complica molt la pràctica en coherència amb valors ètics clau de la pràctica assistencial, com la seguretat, la intimitat, la confidencialitat i la justícia social.\n"Les INFERMERES de Lleida NO SOM LES RESPONSABLES\nde tenir els pacients als passadissos". COILL a @toni_cominhttps://t.co/6ZbkJ5jBHU pic.twitter.com/eLCQS8f2XQ\n— InfermeriaLleida (@InfermeriaLleid) January 25, 2017\nEls sindicats també han protestat contra Comín\nIgual que ha fet el col·legi d’infermeria, Satse també ha reclamat una rectificació pública per part del conseller i ha titllat les seves declaracions d’un “sagnant exercici de demagògia“, a més de considerar que són molt desafortunades i que espera que hagin estat un error i un malentès. “Les infermeres ens hem quedat bocabadades amb la part de l’entrevista en la qual ens acusa directament de tenir els pacients als passadissos perquè així estem tranquil·les“, ha criticat el sindicat.\nHay tipos a los que no es preciso calificar, basta con escribir su necedad… https://t.co/btc5T2TjkE cc @toni_comin #Enfermería #Sanidad pic.twitter.com/GAgSDe4ayE\n— SATSE (@Sindicato_SATSE) January 23, 2017\nUGT ha sostingut que és “trist” haver de recordar al conseller que el fet que hi hagi pacients als passadissos no és per decisió del personal d’infermeria, sinó per la falta de recursos humans, com la falta de contractació i la pèrdua de llocs de feina.\ncatdialeg1747 Comín infermeres1 infermeria1 polèmica infermeres1 Toni Comín5


heu d’utilitzar l’estalvi de dades de Google a l’escriptori?\nExplicació del GT: heu d’utilitzar l’estalvi de dades de Google a l’escriptori?\nDurant molt de temps, Chrome a iOS i Android té una funció d’estalvi de dades. Quan està activat, totes les pàgines que descarregueu al navegador web primer passen pels propis servidors de Google, i després es comprimeixen i us el proporcionen. Aquest procés és realment ràpid. I realment he vist un estalvi important de dades (20-40%) quan utilitzo aquesta funció. I Chrome no està sol a fer això. Hi ha aplicacions per a iOS i Android que us permeten fer aquest sistema (utilitzant VPN). Opera també té la seva pròpia versió anomenada Opera Turbo.\nAra, Google ha llançat aquesta funció de compressió de dades també per als usuaris d'escriptori. Encara no està integrat ni tan sols és un producte estable. Data Saver encara està en versió beta (de vegades, com ho són tots els productes de Google) i està disponible com a extensió Chrome.\nQuè fa exactament, si l'utilitzeu o hi ha alguna cosa millor? Seguiu per saber-ho.\nCom funciona l'Estalvi de dades\nUn cop hàgiu instal·lat l'extensió, no heu de fer res. No cal reiniciar el navegador ni tan sols prémer un botó per activar el servei.\nAl fons, l’extensió farà les seves coses.\nGoogle veu totes les vostres dades? Què hi ha de privadesa?\nSí, les vostres dades s’encaminen als servidors de Google on es produeix la compressió. No, no totes les dades s’encaminen d’aquesta manera, sobretot les dades personals. Quan utilitzeu una pàgina que utilitza protocol HTTPS en lloc de HTTP, Google no tocarà aquesta pàgina. És el mateix si aneu incògnits.\nAixò significa que quan visiteu un lloc web que requereix que inicieu la sessió o un lloc web que emmagatzemi la vostra informació personal, la compressió no funcionarà.\nActualment, molts llocs web utilitzen el protocol HTTPS. I també us hem mostrat com forçar HTTPS a llocs web que no ho són.\nAplicació per a android grooveshark\nAixò vol dir que la majoria de la navegació en línia d’un usuari mitjà, que generalment consta de Facebook, Twitter, Gmail, YouTube i molt més, no es comprimeixen realment.\nLa compressió només funcionarà quan visiteu blocs com Guiding Tech o New York Times.\nQuant a l'estalvi de dades\nFaig més d’un dia que utilitzo l’extensió d’estalvi de dades i m’ha estalviat al voltant d’un 10% d’ample de banda. Cosa que, si sóc honest, no ho és gaire. Sobretot perquè faig servir banda ampla il·limitada, així que no he estalviat diners.\nA més, com que la meva internet no és lenta, no he vist un augment notable dels temps de càrrega de les pàgines.\nQuè és útil aquesta cosa?\nEs pot argumentar que, si teniu banda ampla ràpida i il·limitada, ni tan sols necessitareu això.\nPerò, si viviu en un lloc amb connectivitat a Internet limitada, plans de dades costosos o si esteu connectant des del telèfon, sí, fins i tot us serà útil l’estalvi del 10-20% a través del protector de dades. (Segons fonts oficials, es pot estalviar fins a un 45% d'amplada de banda, però no he vist res així).\nQuè passa amb les alternatives?\nOpera té una característica similar incorporada anomenada Turbo. A la prova em vaig trobar que funciona de forma similar a Data Saver, és a dir, no hi ha tant impacte. També per algun motiu, Opera ni tan sols us mostra les dades que heu desat a l'escriptori.\nEls vostres estalvis de dades\nFeu servir qualsevol tipus de servei de compressió de dades al vostre telèfon o al vostre PC? És efectiu? Comparteix amb nosaltres en els comentaris que es mostren a continuació.\nCom suprimir definitivament les dades del disc dur amb Eraser\nAmazon Alexa crida contra els canvis: com es diferencien\nCom protegir el vostre Windows 10 contra amenaces desconegudes mitjançant Shade Sandbox\nCom desactivar els articles recents i freqüents que es mostren al menú de llista de salts de la barra de tasques de Windows 7\nPOCO Launcher vs Nova Launcher: com es comparen?\nEls 7 principals convertidors de paraules lliures a paraules\nCom desactivar Charm Bar (Hot Corners) a Windows 8 i 8.1\nCom compartir i col·laborar amb Google Calendar a web, iPhone i Android\nCom integrar esdeveniments de TV, esports i esdeveniments multimèdia al vostre calendari


Extingit l'incendi de la casa okupa del carrer de la Perera | Ràdio Arenys 91.2FM\nSocietat Successos Divendres 1 de febrer del 2019\n/ Act.: 1 de febrer del 2019 a les 11:02\nEl sènior masculí de l'hoquei …\nEls Bombers treballen en l’incendi que…\nJa s'han donat a conèixer els candidats a 'Arenyenc de …\nAquest cap de setmana es farà la cinquena edició de la …\nEl govern municipal vol presentar el nou Pla Local de …\nTots els partits a l’oposició van preguntar en el ple per…\nL’incendi s’ha declarat pels volts de dos quarts de nou del matí i fins al lloc dels fets s'hi han desplaçat 5 dotacions dels Bombers d'Arenys i Mataró, 4 dotacions de la Policia Local i una ambulància del SEM. Segons ha confirmat l'Alcaldessa d'Arenys de Mar, Annabel Moreno, el foc s'hauria declarat dins l'edifici i hauria cremat algun matalàs, motiu pel qual els veïns han vist les flames i han alertat al 112.\nL'incendi s’ha produït a la casa okupa del carrer de la Perera, en concret el número 25, quan els veïns han alertat de la presència de flames a l’edifici. Fins allà, s’hi han desplaçat 5 dotacions dels Bombers d’Arenys de Mar i Mataró que, a hores d’ara, ja han extingit l’incendi i pels volts de les 10 del matí ja s’ha normalitzat la situació al carrer. També s’hi ha desplaçat una ambulància del SEM per si s’havia d’actuar, però per sort, en el moment de l’incendi no hi havia ningú a la casa. La Policia Local ha tallat el carrer i no hi ha deixat accedir a ningú mentre els cossos d’emergència han estat treballant. Annabel Moreno ha explicat que s’haurien cremat diversos matalassos a la casa, motiu pel qual s’ha pogut veure una columna de fum que ha alertat als veïns. Afegeix que, tot i que l’Ajuntament no pot tapiar la casa perquè és propietat privada, estaran pendents de l’informe dels tècnics municipals. En cas que considerin que hi ha un perill, es tapiaria. De fet, segons informen els veïns, a hores d'ara ja s'hauria tapiat l'entrada del carrer del Turó.\nA hores d’ara, encara no es podria determinar el motiu de l’incendi i els Bombers i els Mossos d’Esquadra estan treballant en la investigació i l’arquitecte municipal està mirant que no hagi quedat afectada l’estructura de l’edifici. Segons han informat els veïns a Ràdio Arenys, la casa faria temps que estaria okupa, però no de manera permanent. Segons apunten, durant el temps que fa que la casa esta ocupada no han tingut massa problemes, només de manera puntual. De fet, l’Alcaldessa ha afirmat que no havien tingut cap problema de seguretat ciutadana.\nEncara en clau de successos, els Bombers també s’han desplaçat fins al Rial Sa Clavella per una alarma en el cablejat elèctric, just davant de les casa número 17.


Col·lectius socials demanen a Martínez Dalmau un director general de Funció Social d'Habitatge amb experiència - À Punt\nCol·lectius socials demanen a Martínez Dalmau un director general de Funció Social d'Habitatge amb experiència\nRepresentants de Stop Desnonaments Social València o del Comité d'Afectats per les Hipoteques són alguns dels firmants de l'escrit.\n16 de juliol 2019 - 15:09\nMés de mil persones de diverses associacions i col·lectius afectats per les hipoteques o en risc d'exclusió han remés un escrit al vicepresident segon i conseller d'Habitatge i Arquitectura Bioclimàtica, Rubén Martínez Dalmau, en què li demanen que pose en la Direcció General de Funció Social de l'Habitatge a una persona experta en aquest àmbit.\nEntre els firmants estan representants de Stop Desnonaments Social València; Equatorians Afectats per les Hipoteques; el Comité d'Afectats per les Hipoteques; Associació Yasuní de Cohesió Social, Desenvolupament i Sostenibilitat; la Federació d'Associacions d'Immigrants i Nacionalitats; Teranga Africana en la Diàspora o els Iaioflautes.\nDemanen que la persona al capdavant d'aquesta direcció general siga "coneguda pels col·lectius i associacions, implicada en la lluita per un habitatge digne, coneixedora de la normativa jurídica, que estiga al corrent en la lluita per un habitatge social i estafes bancàries i, sobretot, que siga una persona que ja estiga ajudant els col·lectius tant en l'aspecte professional com activista".


Sarajevo Apartment Sarajevo Bòsnia i Hercegovina - Ofertes d'hotels amb els MILLORS DESCOMPTES EN LÍNIA\nMés informació sobre Sarajevo Apartment\nSi el que està buscant és per un hotel ben situat a Sarajevo, no busqui més enllà de Sarajevo Apartment. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSarajevo Apartment també ofereix moltes instal.lacions per enriquir la seva estada a Sarajevo. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, transport hotel/aeroport.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Sarajevo Apartment.


L'Expediente Royuela publica una nota on es dóna indicacions a Margarita Robles de protegir mediàticament Puigdemont - CATDAVANT - Política\n4 de gener de 2022 | Política | 3 comments\nL’Expediente Royuela proposa l’existència d’una xarxa criminal organitzada per l’ex-fiscal general a Catalunya José María Mena Álvarez. La xarxa seria responsable, segons la família Royuela, de més de 1000 assassinats, corrupció judicial i tràfic de drogues. Del punt de vista independentista, crida l’atenció que hi figurin com a col·laboradors Miquel Sellarès, Germà Gordó, Santiago Vidal, Ernest Maragall o Josep Arimany, els quals són acusats de delictes tan greus com ara encarregar assassinats, en el cas de Gordó i Maragall. De tots ells, solament Arimany, tard i malament, hi ha engegat accions legals.\nUn dels darrers vídeos emesos al canal de YouTube de Santiago Royuela, que té 36.000 subscriptors, lliga el fiscal Mena amb el procés, concretament amb Puigdemont.\nEl vídeo publica una suposada nota interceptada entre José María Mena i la ministra de defensa Margarita Robles en la qual s’estableix vincles de col·laboració entre Pedro Sánchez-George Soros i Carles Puigdemont. Concretament, la nota dóna instruccions per a impedir que Puigdemont sigui jutjat a l’Estat espanyol i per a avançar cap a una reforma constitucional que permeti de fer un referèndum.\nÉs escandalós que ni Vox surti a aprofitar-se’n ni Puigdemont a negar la nota. És una demostració més que els 8 partits presents al Parlament de Catalunya treballen junts contra la independència.\nLlegeix articles amb temes relacionats: Ernest Maragall, Expedient Royuela, Germà Gordó, José María Mena, Josep Arimany, Margarita Robles, Miquel Sellarès, Puigdemont, referèndum, Santiago Vidal\nEnric\ton 4 de gener de 2022 at 16:23\nEstà clar que tots juguen junts, no ho poden desmentir, donat que li donarien motius més que evidents que no són partits independentistes, ens el contrari, treballen i cobren de Ñ.\nPep\ton 7 de gener de 2022 at 10:07\nSegueixo el E.R. des del principi i he de dir que Ernest Maragall no ha encarregat cap assassinat però si que va encarregar (comprar) sentencies judicials a favor seu i en contra dels seus demandants.\nTERESA\ton 19 de gener de 2022 at 8:54\nI tant que va encarregar assassinats: DOS\nExpedient 29: NESTOR QUARTINO ZANDALAZINI (31/05/2000)\nExpedient 63: MIQUEL MAS SALVADÓ (31/07/2000)\nEls accidents laborals causen més morts que la Covid-19


Abadia de Sant-Pierre de Mozac - Monestirs\nAbadia de Saint-Pierre de Mozac\nL’abadia de Mozac (o també Mozat) és un dels grans monestirs de l’Alvèrnia, tant pel que fa al seu recorregut històric com per les restes arquitectòniques i mobiliari que, malgrat els esdeveniments adversos, encara conserva. El seu origen és força antic, hom considera el seu fundador a sant Calmini (Calminus), personatge que cal situar en el segle VII i que fou impulsor de diverses cases monàstiques, entre les quals les de Saint-Chaffre i aquesta de Mozac. Les primeres construccions aixecades en aquest lloc caldria situar-les, doncs, en el segle VII. L’any 848 van arribar aquí les relíquies de sant Austremoni, procedents del priorat de Volvic i abans encara de l’abadia de Saint-Austremoine d’Issoire.\nLa capçalera aixecada al segle XV, després del terratrèmol\nFonaments de la capçalera romànica\nLa possessió de les relíquies i la conseqüent afluència de devots, va donar un gran impuls al monestir amb el resultat de la construcció d’una gran església nova, de la que encara es conserven alguns elements. A finals del segle XI la casa passava per una època de decadència el que va propiciar que el comte d’Alvèrnia fes donació de Mozac a l’abadia de Cluny l’any 1095. En endavant aquesta abadia quedaria vinculada al monestir borgonyó. En el segle XV el lloc va ser víctima dels terratrèmols que afectaren la regió i les construccions del monestir van quedar molt afectades. Les obres de reconstrucció foren importants, però degut a la decadència que patia la casa, la renovació només va afectar una part de les estructures, tot i així es va perdre la capçalera amb el seu deambulatori que era de l’estil característic de les altres construccions romàniques de l’Alvèrnia, pel que fa a la nau, aquesta va perdre alçada i les tribunes que l’envoltaven.\nL'església des de l'espai del claustre\nA partir del 1516 la casa va passar a estar dirigida per abats comendataris. El 1595 Mozac també va patir els efectes de les guerres de Religió, bé que les pèrdues foren relativament poc importants i es van limitar a la demolició de les estructures defensives del recinte, coma ara les torres, fossats i muralles. El 1664 es va introduir la reforma de la congregació de Saint-Maur al monestir en decadència. Amb la Revolució la casa fou clausurada i la comunitat de només sis monjos es va dispersar. L’església és coneguda per conservar una llarga sèrie de capitells d’època romànica que destaquen pel seu treball escultòric que els diferencia d’altres exemples similars de la regió. A més també es conserven alguns dels capitells de grans dimensions que pertanyien a les columnes que conformaven el desaparegut deambulatori.\nL'abadia de Mozac representada a\nEn blanc, la capçalera perduda\nLlinda romànica centrada per una Mare de Déu\nPortal d'entrada, amb restes de decoració mural\nCapitell de l'església, cap humà entre fulles\nGrius amb un calze\nCentaures. Àngels portant escuts\nL'avarícia i la generositat. Verema\nHomes cavalcant uns bocs\nEscena de verema. Vegetal\nEls "quatre vents"\nResurrecció: Sant sepulcre i soldats\nLes santes dones al sepulcre\nAra al Victoria & Albert Museum, Londres\nEscut de Mozac\nUn altre element que cal destacar del mobiliari de l’abadia és l’esplèndida Arqueta de Sant Calmini, una peça de grans dimensions d’orfebreria de Llemotges. Segons una inscripció a la mateixa arqueta, aquesta es va fer en època de l’abat Pere, però hi ha diversos abats de Marsac amb aquest nom, potser es tracti d’un que va viure a finals del segle XII. La tipologia de l’esmalt varia en la cara anterior i posterior, en la primera les figures principals són en relleu i daurades i la tècnica emprada és la de champlevé. En la cara principal s'hi representa a Crist entre els Evangelistes, una crucifixió i quatre compartiments amb l'apostolat. La cara posterior té escenes pròpies del sant titular, Calmini, la seva esposa Namàdia i de la mateixa abadia de Mozac.\nAl Museu Thomas Dobrée de Nantes es conserva una Creu processional esmaltada, també procedent de Mozac.\nFotografia de Wikimedia Commons\nEls apòstols Andreu, Jaume i Pau\nCrist entre els símbols dels Evangelistes\nEls apòstols Mateu, Tomàs i Pere\nDetall de l'enterrament de santa Namàdia\nInscripció de l'abat Pere\nConstrucció de l'abadia\nL'abadia de Mozac\nVue de l'Eglise paroissiale de Mozac (1820-30)\nJean-Baptiste Jorand (1788-1850)\n- CRAPLET, Bernard. Abbatiale Saint-Pierre Mozac. Moisenay: Ed. Gaud, 2002\n- GOMOT, Hippolyte. Histoire de l’abbaye de Mozat. París: Aug. Aubry, 1872 Enllaç:\n- Creu processional esmaltada\nMozac es troba a ponent de Riom\nBaldiri B. - Febrer de 2013 / Actualitzat agost de 2016


És la primera obra que es licita de l'EDUSI i que posa en marxa el procés administratiu tutelat per la Unió Europea per a la inversió de 30 milions d'euros en estos barris marítims. D’eixos 30 milions totals, 15 milions els finança Europa i l'altra meitat el consistori. Dels 203.287 euros de la intervenció, 169.000 provenen del pla EDUSI i la resta provenen de fons directes de la Regidoria de Comerç. El procediment de contractació ara obert marca que les obres tindran un termini previst d'execució de tres mesos.\nL’acció de substituir els equips constitueix una mesura necessària perquè els que actualment hi ha instal·lats en el mercat funcionen mitjançant un refrigerant anomenat R22, un gas fluorat que no es pot recarregar ni manipular des de l'1 de gener de 2015 per la seua condició de contaminant, que destrueix la capa d’ozó i incrementa l’efecte hivernacle i el calfament global.\nPer este motiu els equips actuals no poden seguir en funcionament i la Regidoria de Comerç ha invertit 203.287 euros en la retirada d'estos equips i en la seua substitució per quatre noves unitats compactes. Unes unitats que són més modernes i no tòxiques, ja que disposen d’una bomba de calor tipus Roof-Top amb gas R-410A, un refrigerant d'alta seguretat, no tòxic, no destructor de la capa d'ozó i no inflamable.\nDe forma complementària a estos treballs, també es substituiran les actuals escales d'accés per al manteniment dels equips de climatització, per unes escales i plataformes metàl·liques que permetran un còmode i més segur accés als equips per realitzar un adequat manteniment dels mateixos.\nUn aspecte fonamental a tenir en compte per a l'organització i execució de les obres és que el mercat ha de continuar funcionant amb normalitat durant la realització de les mateixes. Per tant, els treballs es realitzaran per fases, en la mesura del possible, fora de l'horari de funcionament del centre, és a dir, les vesprades en què el centre no s'estiga utilitzant.\nS'organitzaran els treballs de manera que les parts de l'obra que s'executen es puguen finalitzar en un espai de temps que no impossibilite el correcte funcionament del mercat en el seu horari habitual.